**„Doba porúšková“, svet na ktorý netrpezlivo čakáme ...**

Created by Dr. Ján Šály ©2020 - pre potreby NEF Hospodársky klub

Mnoho odborníkov sa vyslovilo, že do niekoľkých týždňov,  COVID-19 môže infikovať až 60 percent ľudskej populácie. Pre väčšinu bude asymptomatický, alebo neletálny. Je smutné, že pre mnohých to bude znamenať smrť, ktorá bude neosobne sledovať darwinovskú cestu prirodzeného výberu. Život a smrť je súčasťou večného cyklu života ľudskej populácie.

Kým globálna kríza COVID-19  prebieha v hraniciach „Doby rúškovej“ a je stále na trajektórii vzostupného pohybu, pokúsme sa urobiť modelové prognózy o jej výsledku aj pre „Dobu porúškovú“.  Vzhľadom na jej rýchlosť, smrteľnú hrozbu a takmer nelineárny priebeh krízy je náročné uplatniť len chladnú racionálnosť, potrebnú pre proces tvorby prípadových scenárov fungujúcich na planetárnej úrovni.

Už dnes môžeme s istotou povedať, že kríza spustila zatiaľ ešte ako tak riadený ekonomický kolaps  globálneho kapitalizmu  v jeho  neoliberálnej  podobe.  Bilióny bezcenných dolárov naliate vládou USA a EÚ, nebudú povestnou striebornou guľkou pre upíra s názvom COVID-19. Určite však budú guľkou na mieru odliatou pre liberálne šialenstvo posledných rokov. „Čierny piatok“, ako názov najväčšej krízy, asi dostane po dlhých rokoch nový názov. Ako sa bude volať, to neviem, ale pracovne ho môžeme smelo nazvať „Veľká depresia COVID-19“.

Kríza COVID-19 zatiaľ ešte nemá charakter hospodárskej krízy, ale je určite bio-spúšťačom novej vlny všeobecnej krízy spoločnosti. Je to povestná a marxisticky zdôvodňovaná všeobecná kríza kapitalistického systému. Jej súčasťou je permanentná finančné kríza, ktorej základy boli položené pádom zlatého štandardu ešte v roku 1971. Vznikla tak kríza straty plnohodnotného materiálneho nositeľa peňazí - zlata. V ďalšej fáze sa táto kríza prehĺbila prechodom na tzv. petrodolár, ktorý na rozdiel od zlata vyžaduje ďaleko väčší objem matérie ako zlato. Napriek tomu to načas fungovalo, aj keď ako kartelová dohoda. Po roku 2008 sa tento systém po jednotlivých vlnách začína rozpadať. To, čo sa dnes deje, ukazuje už na globálny zlom. Žiadny zlom nikdy nebol a ani dnes nie je alternatívou návratu. Ostáva nám iba možnosť na nasmerovanie a teda na zmenu systému. Tým sa dostávame do okamihu, kedy s určitou dávkou nepresnosti je možné predvídať minimálne tri hlavné vývojové scenáre.

**Prvý scenár:**

Katastrofický, spojený s poznaním, že ak sa nám nepodarí v dostupnom čase zvládnuť krízu COVID-19, spoločnosť pod vplyvom pandémie vyhynie. Čo je síce nepravdepodobný scenár, ale napriek tomu sa ním budeme zaoberať. Áno, určitá časť ľudstva a určitý aspekt ľudskej povahy spoločnosti si plne zaslúži vyhynutie. Ak by vírus COVID-19 mohol a vedel rozmýšľať, tak zabiť našu krutú civilizáciu, ktorá vykorisťuje väčšinu ľudí, plodí vojny, zabíja pre zábavu a korisť, znásilňuje a drancuje to, čo zostalo z prírodného sveta, bolo by to pre svet bez človeka požehnanie.

**Druhý scenár:**

Neschopné vlády, ktoré pracujú v mene korporátnych spoločností a „miliardárskej triedy - elity“, sa pokúsia prehĺbiť svoj vplyv moci fašistickými metódami a vydať sa na cestu zavedenia  plnohodnotnej  neoorwellovskej ríše. V dôsledku represií,  možného nedostatku potravín, závažných udalostí súvisiacich s klimatickými pomermi vyvolávajúcim i migráciu, ďalej možnosti vysokej nezamestnanosti by sa mohli rozvinúť veľké sociálne nepokoje.  Bol by to vývoj dôsledne revolučný, chaotický a bežnými prostriedkami nezvládnuteľný.

**Tretí scenár:**

Nazvime ho pracovne „Érou zjednoteného ľudstva“ **[[1]](#footnote-1))** My, ako zjednotené ľudstvo po kríze , drasticky meníme svoje správanie sa so zameraním na makroprvky v spoločnosti, ktoré sa budú vyskytovať v spoločenskom systéme aj po kríze COVID-19.  Ide o  klimatickú krízu, ktorá nesie ďalšie zložky, ktorými sú  globálne otepľovanie, znečisťovanie. Potom je tu  sociálna zložka krízy s dominanciou sociálnej nerovnosti. Relevantnou zložkou je biológia druhu Homo sapiens s determinantami prežitia vôbec . Hrozí mu zatiaľ len relatívne preľudnenie, ale s perspektívou absolútneho preľudnenia. Napriek týmto všetkým negatívam, už teraz je možné vidieť niektoré pozitívne vedľajšie účinky krízy COVID-19, kde spomeniem:

1. Rozšírila sa práca na diaľku, ktorá už výrazne znížila znečistenie ovzdušia znížením emisií NO2;
2. Minimalizácia všetkých spôsobov dopravy, ako sú lietadlá a nákladné lode na nevyhnutnú mieru tiež prispieva k čistote ovzdušia a vôd;
3. Vytvorila sa možnosť na prehodnotenie  globalizácie z hľadiska štruktúry výroby a poradia dôležitosti najnutnejších tovarov;
4. Rastie miestna konzumácia a produkcia tovarov a služieb, čo zodpovedá objektívnemu trendu odbúravania hromadnej výroby a prechod spoločnosti na individualizovanú výrobu;
5. Narastá trend rozširovania digitálnych potrieb obyvateľstva, kde napríklad krízou za tri mesiace výrazne narástol podiel najnovšej verzie Windows 10 1909, z 22.6% na 28.2%;
6. Očakávame, že kríza nasmeruje vedomie ľudí hlavne na úplné prehodnotenie nášho vzťahu k prírodnému  svetu. A prestane sa v praxi uplatňovať heslo: „Poručíme dešti a větru.“
7. A prevládajúci sociálny darwnizmus nastolený ideológiu liberálneho fašizmu sa mení na kooperatívny model spolupráce ľudí a vzájomnej empatie. Ten bol vlastný aj slovenskej kultúre pretrvávajúci ešte v staršej generácii z dôb tzv. reálneho socializmu.

Dalo by sa pokračovať vo výpočte pozitív, a negatív keby situácia okolo mediálneho obrazu krízy bola hodnotená reálnymi číslami. Situácia totiž sa má inak. Nástupom krízy COVID-19  nám ľudia zázrakom prestali zomierať prirodzeným spôsobom, lebo umrieť na niečo iné ako na koróna vírus je dnes proste mediálne neprípustné.

 Trochu morbídnej štatistiky. Ročne v SR umiera na počet 5 mil. obyvateľov cca 55 000 ľudí, čo je denne 150 úmrtí. Zatiaľ je to na Slovensku bez úmrtí na koronavírus a mohlo by to aj tak ostať. Prijaté opatrenia Pellegriniho vládou zafungovali. Treba ale rozlišovať medzi úmrtím a smrtnosťou, lebo tá je zjavne vyššia pre kategórie ľudí nad 55 rokov veku. Pre šíriteľov konšpirácii reprezentovaných dnes výlučne médiami treba povedať, že taká Ebola mala v roku 2014 smrtnosť 60-80%. Zatiaľ biochemici, hygienici... tvrdia, že u COVID-19 je úmrtnosť malá, ale smrtnosť spojená aj so sprievodnými chorobami dosahuje minimálne 2%. Odborníci nám ale sľubujú, že toto percento sa bude zvyšovať. Domýšľať niečo viac, okrem spomínaných údajov je asi zbytočné. Malý príklad: Ak by v Taliansku bola bežná úmrtnosť rovnaká ako na Slovensku, tak pri počte 60,4 mil. obyvateľov úmrtnosť dosahovala denne cca s1 800 obyvateľov a to neberiem v úvahu nepriaznivé vekové zloženie obyvateľstva Talianska. Čo povedať záverom, ak vôbec niečo.

Svet dozrel na komplexné preformátovanie v celej svojej štruktúre hospodárskych, sociálnych a ideologických vzťahov. Jednoduchým ľuďom práce sa síce naskytá možnosť zmeniť tento starý skostnatený systém dnes dôsledne vybudovaný vzťahoch kriminálnej povahy, ale.. Napriek tomuto tvrdeniu, nerovnomerne rozvinutá ekonomická základňa jednotlivých štátov nedovolí tento urobiť tento krok v masovom meradle. Ako sa svet prerozdelí v „Dobe porúškovej“, či EÚ, USA vydržia nápor odstredivých síl produkovaných vnútornými rozpormi, ale aj pôsobením ekonomík v Ruska, Číny a radu ďalších štátov opúšťajúcich dolár, je otvorená otázka. **„Nikto iný, okrem nás samých, nás nezachráni. Nikto iný nemôže a ani nesmie.“** , riekol Siddhártha Gautama Buddha a Čína sa dnes týmto budhistickým odkazom presne riadi.

V Novej Bani sobota, 29. marca 2020

1. Jeffremov,Ivan: **Hmlovina Andromédy**, Vydavateľstvo: Mladá fronta v roku 1960, Originál názvu: Tumannosť Andromedy, 1956

|  |
| --- |
|  |
|  |  |

 [↑](#footnote-ref-1)